CELEX: 32019D1613
Language: hu
Date: 2019-09-25 00:00:00
Title: A Politikai és Biztonsági Bizottság (KKBP) 2019/1613 határozata (2019. szeptember 25.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet (Atalanta művelet) uniós műveleti parancsnokának kinevezéséről (ATALANTA/3/2019)

30.9.2019   
               
               
                  HU
               
               
                  Az Európai Unió Hivatalos Lapja
               
               
                  L 250/84
               
            
         A POLITIKAI ÉS BIZTONSÁGI BIZOTTSÁG (KKBP) 2019/1613 HATÁROZATA
         (2019. szeptember 25.)
         a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet (Atalanta művelet) uniós műveleti parancsnokának kinevezéséről (ATALANTA/3/2019)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikkére,
         tekintettel a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről (Atalanta) szóló, 2008. november 10-i 2008/851/KKBP tanácsi együttes fellépésre (1) és különösen annak 6. cikkére,
         mivel:
         
                     (1)
                  
                  
                     A 2008/851/KKBP együttes fellépés 6. cikkének (1) bekezdése értelmében a Tanács felhatalmazta a Politikai és Biztonsági Bizottságot (PBB), hogy határozatokat hozzon a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet uniós műveleti parancsnokának (a továbbiakban: az uniós műveleti parancsnok) kinevezéséről.
                  
               
                     (2)
                  
                  
                     A Tanács 2018. július 30-án a (KKBP) 2018/1083 tanácsi határozattal (2)2019. március 29-től kezdődő hatállyal Antonio MARTORELL LACAVE altengernagyot nevezte ki uniós műveleti parancsnokká.
                  
               
                     (3)
                  
                  
                     A spanyol katonai hatóságok Antonio MARTORELL LACAVE altengernagy utódjául Antonio PLANELLS PALAU vezérőrnagyot javasolták uniós műveleti parancsnoknak.
                  
               
                     (4)
                  
                  
                     Az Európai Unió Katonai Bizottsága 2019. szeptember 5-én támogatta Antonio PLANELLS PALAU vezérőrnagynak az EUNAVFOR ATALANTA művelet műveleti parancsnokává 2019. október 1-jei hatállyal történő kinevezését.
                  
               
                     (5)
                  
                  
                     Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság 2019. október 1-jei hatállyal Antonio PLANELLS PALAU vezérőrnagyot nevezi ki a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet uniós műveleti parancsnokává.
         
         
            2. cikk
            Ezt a határozatot 2019. október 1-jétől kell alkalmazni.
         
         
            Kelt Brüsszelben, 2019. szeptember 25-én.
            
               
                  a Politikai és Biztonsági Bizottság részéről
               
               
                  az elnök
               
               S. FROM-EMMESBERGER
            
         
         
            (1)  HL L 301., 2008.11.12., 33. o.
         
         
            (2)  A Tanács (KKBP) 2018/1083 határozata (2018. július 30.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló 2008/851/KKBP együttes fellépés módosításáról (HL L 194., 2018.7.31., 142. o.).